ઑટિઝ્મ એક એવું ન્યૂરોલૉજિકલ ડિસઑર્ડર છે જેમાં પીડિત બાળપણથી જ બીજા બાળકોની જેમ પોતાના પરિવારના સભ્યો અથવા આસપાસના વાતાવરણ સાથે જોડાઇ શકતા નથી. એટલે કે તેમને બીજાની વાત સમજવામાં, પોતાની વાત સમજાવવામાં અથવા બીજાની વાત સાંભળીને તેની પર પ્રતિક્રિયા આપવામાં મુશ્કેલી પડે છે. બધા બાળકોમાં તેના અલગ-અલગ લક્ષણ જોવા મળે છે. કેટલાક બાળકોને શીખવા-સમજવામાં કેટલીય સમસ્યાઓનો સામનો કરવો પડતો હોય છે, ત્યારે કેટલાક બાળક વાત તો સમજી જાય છે પરંતુ તેના પર પ્રતિક્રિયા આપી શકતા નથી અથવા તો પોતાની વાત રજૂ કરી શકતા નથી. કેટલાક બાળકો એક જ વાત વારંવાર રજૂ કરતા રહે છે. ત્યારે કેટલાક બાળકો જીનિયસ હોય છે, પરંતુ તેમને બોલવામાં અને આસપાસના લોકો સાથે તાલમેલ બેસાડવામાં પરેશાનીનો સામનો કરવો પડતો હોય છે. આ ઉપરાંત ક્યારેક-ક્યારેક તેઓ એટલા આક્રમક થઇ જાય છે કે તે પોતે જ પોતાની જાતને ઇજા પહોંચાડતા હોય છે